དུར་ཁྲོད་བདག་མོའམ། འདྲེ་མོ་ངན་ནེ་མར་གསོལ་མཆོད་འབུལ་ཚུལ། འདིར་དུར་ཁྲོད་བདག་
གཏོར་མར་ཐུད་བརྒྱན༔ ཐ་མའི་བཤོས་བདུན་མཐེབ་སྐྱུ་ལ༔ རྟ་བོང་ཕག་ལུག་
གཡག་ཤས་བརྒྱན༔ དེ་ལ་མོ་ཡི་སྐུ་ཡང་གཟུག༔ ཅེས་བྱུང་བ་ལྟར་སྐུ་རྟེན་ཙཀྵི་འཛུགས་སམ་
ཡང་ན་བྲིས་ཐང་ལྟ་བུས་ཀྱང་གོ་ཆོད། སྨན་རག་ཕྱི་ནང་གི་ཉེར་སྤྱོད་སོགས་མཆོད་པ་རྣམས་བཀོད་
པས་མཛེས་པར་བཤམ། མཆོད་གཏོར་རྣམས་བླ་མེད་སྤྱི་འགྲོ་ལྟར་བྱིན་གྱིས་བརླབས། བྷྱོཿ མདུན་
གྱི་དུར་ཁྲོད་གཞལ་ཡས་སུ། །མ་ཏྲི་བྷོ་ལས་དཀོར་བདག་མོ། །དུར་ཁྲོད་ལྷ་མོ་སྐུ་
མདོག་དམར། །དཀར་དམར་དར་གྱི་ན་བཟའ་གསོལ། །གཡས་པ་ལྕགས་ཀྱུ་གཡོན་
མེ་ལོང་། །རིན་ཅེན་རྒྱན་ལྡན་ལྷ་མོའི་གཟུགས། །སྤྲུལ་པ་ཡང་སྤྲུལ་འཁོར་བཅས་
རྣམས། །གནས་འདིར་སྤྱན་འདྲེན་གཤེགས་སུ་གསོལ། །ཐོགས་པ་མེད་པར་བྱོན་ནས་
ཀྱང་། །དགྱེས་པའི་གདན་ལ་བརྟན་པར་བཞུགས། །ཨོཾ་མ་མ་ར་ལི་བྲ་མ་ཡ་ཀ་ལི་ཡེ་
ཛཿས་མ་ཡ་ཏིཥྛ་ལྷན། མར་ཟན་དཀར་གསུམ་དངར་གསུམ་དང༌། །ཤ་ཁྲག་རུས་
པ་ལ་སོགས་པ། །སྣ་ཚོགས་མཆོད་པའི་གཏོར་མ་རྣམས། །བདུད་རྩིའི་རྒྱ་མཚོར་བྱིན་
475

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ད༽
བརླབས་ནས། །དུར་ཁྲོད་བདག་མོ་འཁོར་བཅས་ལ། །འབུལ་གྱིས་བཞེས་ལ་དགྱེས་
པར་རོལ། །གོང་གི་སྔགས་གཤམ་དུ་མ་ཧཱ་བ་ལིནྟ་ཁཱ་ཧི། བ་ལིང་ག་རེ་ན། དི་བི་ལཾ་པ་ཧོ།
པ་ཏི་ཡུལ་གྱི་གཟུགས་བཟང་མོ་གཏོར་མ་ཁྱེར་ལ་དངོས་གྲུབ་སྩོལ་ཞིག །ཅེས་པ་ལན་
གསུམ་གྱིས་ཕུལ། (༢༣༠བ)སྔགས་གཤམ་དུ་མ་ཧཱ་པཉྩ་དང་མ་ཧཱ་བཏགས་ལ་དབུལ། བྷྱོཿམཛེས་
སྡུག་གཟུགས་ཀྱི་ཟློས་གར་བསྒྱུར། །སྙན་བརྗིད་རོལ་མོའི་སྒྲ་དབྱངས་འཁྲོལ། །དྲི་
བཟང་ངད་ལྡན་ཆབ་ཀྱིས་བྱུག ག །རོ་བརྒྱའི་ཟས་སྦྱར་ལྷ་བཤོས་དབུལ། །འཇམ་མཉེན་
རེག་བྱའི་གོས་ཟུངས་རྣམས། །ལྷ་མོ་འཁོར་བཅས་ཐུགས་དམ་བསྐང་། །ཐང་སྐྱེས་
ཆུ་ལས་སྐྱེས་པ་དང་། །དབང་པོ་ལྔ་ཡི་མེ་ཏོག་བཀྲ། །སྨན་སྣ་སྟོང་ལས་སྦྱར་བའི་
སྤོས། །ཤ་ཚིལ་གསུར་གྱི་དུད་སྤྲིན་འཁྲིགས། །ཉི་ཟླ་ནོར་བུའི་སྣང་འོད་དང་། །ཞུན་
ཆེན་ལས་སྦར་མར་མེ་གསལ། །ག་པུར་གུར་ཀུམ་ཁྲག་ཞག་དང༌། །མཁྲིས་པའི་དྭངས་
མ་ཐུགས་ཀར་བྱུག །ལྷ་མིའི་བཟའ་བཅའི་རོ་མཆོག་དང༌། །ཤ་ཆེན་ཟས་མཆོག་རི་
ལྟར་སྤུངས། །ཉེར་སྤྱོད་མཆོད་པའི་ཚོགས་རྣམས་ཀྱིས། །ལྷ་མོ་འཁོར་བཅས་ཐུགས་
་
དམ་བསྐང་། །རྟ་གཡག་བ་ལང་ར་ལུག་ཁྱི། །གནམ་ལ་ཕུར་དགུ་ས་གཞི་ལ། །འཛུལ་
དགུ་རི་དྭགས་འཕྱོ་དགུ་སོགས། །ཇི་སྙེད་སྲོག་ལྡན་ཚོགས་རྣམས་དང་། །གོ་མཚོན་
འཕན་གདུགས་ལྡ་ལྡི་བྲེས། །ལྷ་མིའི་དཔལ་འབྱོར་ཇི་སྙེད་དང༌། །ཕྱི་ནང་གསང་བའི་
ཐུན་རྫས་རྣམས། །ས་གཞི་བར་སྣང་ཁྱོན་གང་བར། །དངོས་བཤམས་ཡིད་ཀྱིས་སྤྲུལ་
པ་ཡིས། །ལྷ་མོ་འཁོར་བཅས་྾། །ཀྱེ། ཁྱོད་ཀྱི་ཡབ་ཀྱི་མཚན་གསོལ་པ། །ཡབ་ནི་
འོད་དེ་འོད་པོ་ཆེ། །ཡུམ་ནི་འོད་བཟང་མཐུ་མོ་ཆེ། །གངས་དཀར་སྟོངས་ན་སྲིད་
པའི་སྲས། །མཆེད་ནི་རྣམ་པ་བཞི་རུ་སྲིད། །ཆེ་བ་ལྷ་མོ་ངན་ནེ་མ། །དེ་འོག་གནོད་
སྦྱིན་ངན་ནེ་མ། །ཆུང་ཤོས་འདྲེ་མོ་ངན་ནེ་ཁྱོད། །འཛམ་གླིང་བྲག་དཀར་ལྡེམ་པའི་
ས། །མཚོ་འགྲམ་མཚོ་མི་ནང་ཤེད་ན། །སྐུ་ལ་དར་དཀར་གོས་སུ་གྱོན། །ཕྱག་གཡས་
འགུགས་པའི་ལྕགས་ཀྱུ་དང་། །གཡོན་པ་དངུལ་དཀར་མེ་ལོང་བསྣམས། །ནོར་སྣ་
གཅིག་གི་རྗེས་གཅོད་མ། །རྩྭ་ཆག་གང་གི་ཤས་བསྙེག་མ། །ནོར་ལ་དགའ་ཞིང་ནོར་
476

ལྷུན་གྲུབ་དགའ་བའི་ཚལ་གྱི་ཆོས་སྲུང་འགའ་ཞིག་གི་མཆོད་གཏོར་འབུལ་ཚུལ་ལས་བཞི་ལྷུན་གྲུབ། ༼༡༡༽
ལ་དུངས། །དཀོར་བདག་ཅན་ལ་ཕྱག་འཚལ་ལོ། །བྷྱོཿ ཕྱི་ལྟར་མ་མོ་འོད་ཀྱི་བུ་ག་
ཅན། །ནང་ལྟར་མ་མོ་གསེར་གྱི་སྤུ་གྲི་མ། །(༢༣༡ན)གསང་བ་དུར་ཁྲོད་བདག་མོ་ངན་ནེ་
མ། །གནས་དང་དཀོར་གྱི་སྲུང་མ་མཐུ་མོ་ཆེ། །སློབ་དཔོན་ཆེན་པོ་པདྨ་འབྱུང་གནས་
དང་། །གཏེར་ཆེན་མངའ་བདག་མྱང་རལ་ལ་སོགས་པ། །རྩ་བརྒྱུད་བླ་མའི་སྤྱན་
སྔར་ཁས་བླངས་པའི། །གཡར་དམ་གཉེན་པོ་དུས་ལས་མ་གཡེལ་བར། །རྣལ་འབྱོར་
དཔོན་སློབ་དགོན་གནས་བཅས་པ་ཡི།
་
་
།འཇིགས་བརྒྱད་ཞི་ཞིང་འབྱོར་དྲུག་སྤེལ་བ་
དང་། ། མོས་བཞི་དབང་སྡུད་དགྲ་བགེགས་སྒྲོལ་བ་སོགས། །འཕྲིན་ལས་རྣམ་བཞི་
ལྷུན་གྱིས་གྲུབ་པར་མཛོད། །ཀུན་མཁྱེན་གཉིས་པ་བློ་བཟང་གྲགས་པ་ཡི། །བསྟན་
པ་རིན་ཅེན་སྲིད་མཐར་རྒྱས་པ་དང༌། །དགའ་ལྡན་ཕྱོགས་ལས་རྣམ་རྒྱལ་ཕོ་བྲང་
ཆེའི། །མི་ནོར་ཆབ་སྲིད་མངའ་ཐང་འཕེལ་བར་མཛོད། ཁྱད་པར་དགའ་ལྡན་རིང་
ལུགས་ཉེར་བཟུང་ནས། །ཆོས་མིན་ཆོས་སུ་བརྫུ་བ་བདུད་ཀྱི་སྡེ། །འདུལ་བའི་ཁྲིམས་
ལྡན་དགེ་འདུན་གླིང་ཆེན་པོ། །ཡར་ངོའི་ཟླ་ལྟར་འཕེལ་བའི་འཕྲིན་ལས་མཛོད། །བྷྱོཿ
དུར་ཁྲོད་ལྷ་མོ་ཆེན་མོ་ཁྱོད། །སྐུ་ནི་མི་རྫུ་དགུ་རུ་བརྫུ། །ཆིབས་སུ་དྲེད་མོ་ཁམ་ནག་
བཅིབས། །མདོག་ནག་ཞལ་གདངས་སྤྱན་བགྲད་མ། །རལ་པ་གསིགས་པས་ས་གཞི་
ཁེབས། །ཕྱག་གཡས་ཞིང་ཆེན་རྒྱལ་མཚན་འཕྱར། །གཡོན་ན་ནལ་བུའི་དོན་སྙིང་
ཟ། །གནད་ནས་དྲག་ཏུ་བསྐུལ་བའི་ཚེ། །གཅན་གཟན་བཞི་པོ་ཕོ་ཉར་འགྱེད། །མར་
སྲང་གང་གི་རྗེས་གཅོད་མ། །རྩྭ་ཕད་གང་གི་ཕྱིར་འབྲང་མ། །ནོར་ལ་ངན་ཞིང་དཀོར་
ལ་དད། །ལས་ལ་མྱུར་བའི་མ་མོ་ཁྱོད། །དུར་ཁྲོད་རྒྱུ་བ་མི་བསྲུན་གཟུགས། །སྲིད་
པའི་མ་མོ་ཆོ་འཕྲུལ་ཅན། །གླིང་བཞི་བསྐོར་ཅིང་མི་ལྤགས་གྱོན། །དམ་ཉམས་དགྲ་ཡི་
སྲོག་གཅོད་མ། །དཀོར་ནོར་ཁབ་དང་སྐུད་པ་ཙམ། །མ་བཞག་དྲག་པོས་ཡུད་ཀྱིས་
ལོང་། །རྣལ་འབྱོར་བདག་ཅག་དཔོན་སློབ་རྣམས། །གར་བཞུགས་གནས་དང་དགོན་
པའི་རིགས། །བཅོལ་ལོ་གཏད་དོ་ཁྱོད་ཀྱིས་སྲུངས། །སྔ་དགྲ་བྱས་པའི་རྩ་བ་ཆོད། །ཕྱི་
དགྲ་སེམས་པ་དྲུངས་ནས་ཕྱུངས། །ད་ལྟའི་དགྲ་བོ་(༢༣༡བ)རྡུལ་དུ་རློག །རྡོ་རྗེ་མཐུ་
477

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། · ༼ད༽
N
ཡི་ཞགས་ནག་དེ། །བསྟན་པ་བཤིག་པའི་སྐེ་ལ་ཐོབ། །དགྲ་བྱེད་ཕ་བུ་ཡིན་ཀྱང་
སྒྲོལ། །དམ་ཉམས་སློབ་མ་ཡིན་ཀྱང་སོད། །དུར་ཁྲོད་ཞིང་སྐྱོང་ཌཱ་ཀིའི་གཙོ། །སྣང་
སྲིད་དབང་དུ་སྡུས་མཛོད་ལ། །བདག་ཅག་ཆོས་མཛད་སྒྲུབ་པ་པོའི། །ཆོས་ཀྱི་མཐུན་
རྐྱེན་རྟག་ཏུ་སྦྱོར། །མི་མཐུན་བདུད་ཀྱི་ཟང་ཟིང་རྣམས། །སྐད་ཅིག་མ་བཏང་ཐུགས་
རྗེ་ཅན། །དཀོར་བདག་ཆེན་པོ་ཁྱོད་ཉིད་ཀྱིས། །བཅོལ་བའི་འཕྲིན་ལས་སྒྲུབ་པའི་
དུས། །དགྲ་བོའི་ཡུལ་དང་སྒོ་དྲུང་དུ། །ཀུན་གྱིས་ཐོས་པའི་འོ་དོད་བོས། །ལྟས་ངན་
ཟད་མི་ཤེས་པ་སྟོན། །དགྲ་བོའི་ཡུལ་ཁམས་སྟོངས་སུ་ཆུག །རྒྱལ་བའི་བསྟན་པ་
བསྲུང་བའི་ཕྱིར། །རྣལ་འབྱོར་ཆེ་བ་ཐོན་པར་མཛོད། །ཅེས་དྲག་པོར་བསྐུལ་ཚེ་འདི་ཉིད་
ཀྱང་བྱའོ། །མཇུག་ཆོག་སྤྱི་དང་མཐུན་པར་བྱ། དུར་ཁྲོད་ཀྱི་བདག་མོ་ངན་ནེ་མའི་གསོལ་མཆོད་འདི་ལྷོ་
བྲག་མཁར་ཆུར་དགའ་ལྡན་བདུད་འདུལ་གླིང་དུ་བཙུགས་པའི་ཚེ་གཏེར་ཁ་གོང་མ་ལས་ཉེ་བར་བཏུས
ཏེ་ཟ་ཧོར་གྱི་བནྡེས་སྦྱར་བའི་ཡི་གེ་པ་ནི་རིག་བྱེད་པ་བློ་བཟང་དབང་པོའོ།། །།
A)